ᱟᱞᱤᱵᱟᱜᱽ
ᱟᱞᱤᱵᱟᱜᱽ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱨᱟᱭᱜᱟᱲ ᱦᱚᱱᱚᱛ ᱨᱮ ᱢᱤᱫ ᱫᱷᱟᱨᱮ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ ᱾ ᱱᱚᱣᱟ ᱨᱟᱭᱜᱟᱲ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱢᱩᱢᱵᱟᱭ ᱥᱚᱦᱚᱨ ᱨᱮᱱᱟᱜ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱟᱞᱤᱵᱟᱜᱽ ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱟᱨ ᱢᱩᱢᱵᱟᱭ ᱠᱷᱚᱱ ᱙᱖ ᱠᱤᱞᱚᱢᱤᱴᱚᱨ ᱟᱨ ᱯᱩᱱᱮ ᱠᱷᱚᱱ ᱑᱔᱓ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱞᱤᱵᱟᱜᱽ ᱢᱩᱢᱵᱟᱭ ᱠᱷᱚᱱ ᱑᱒᱐ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ, 18°38′29″N 72°52′20″E / 18.64139°N 72.87222°E ᱨᱮ ᱢᱮᱱᱟᱜᱼᱟ ᱾ ᱩᱥᱩᱞ ᱐ ᱢᱤᱴᱚᱨ (᱐ ᱯᱷᱤᱴ) ᱢᱮᱱᱟᱜᱼᱟ ᱾ ᱦᱚᱱᱚᱛ ᱥᱚᱨᱠᱟᱨ ᱨᱮᱱᱟᱜ ᱳᱯᱷᱤᱥ ᱫᱚᱨᱭᱟ ᱫᱷᱟᱨᱮ ᱨᱮᱱᱟᱜ ᱥᱚᱲᱚᱠ ᱨᱮ ᱢᱮᱱᱟᱜᱼᱟ ᱾ ᱟᱞᱤᱵᱟᱜᱽ ᱨᱟᱭᱜᱟᱲ ᱦᱚᱱᱚᱛ ᱨᱮᱱᱟᱜ ᱛᱟᱞᱢᱟ ᱛᱷᱟᱱ ᱠᱟᱱᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱚᱲᱚᱠ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱤᱫ ᱯᱮᱱ (᱓᱐ ᱠᱤᱞᱚᱢᱤᱴᱚᱨ) ᱛᱟᱞᱟ ᱠᱷᱚᱱ ᱟᱞᱤᱵᱟᱜᱽ ᱥᱮᱴᱮᱨ ᱫᱟᱨᱮ ᱭᱟᱜᱼᱟ ᱠᱚ, ᱱᱚᱣᱟ ᱢᱩᱢᱵᱟᱭ (᱗᱘ ᱠᱤᱞᱚᱢᱤᱴᱚᱨ) ᱼ ᱜᱳᱣᱟ ᱥᱚᱲᱚᱠ ᱨᱮ ᱢᱮᱱᱟᱜᱼᱟ ᱾ ᱢᱩᱢᱵᱟᱭ ᱠᱷᱚᱱ, ᱡᱚᱛᱚ ᱦᱚᱲ ᱢᱩᱢᱵᱟᱭᱼᱜᱳᱣᱟ ᱨᱟᱡᱽᱰᱟᱦᱟᱨ (NH-66) ᱨᱮ ᱣᱚᱰᱟᱠᱷᱚᱞ (ᱟᱨᱵᱟᱝ ᱵᱷᱟᱰᱠᱷᱚᱞ) ᱫᱷᱟᱹᱵᱤᱡ ᱥᱮᱱ ᱠᱟᱛᱮ ᱟᱞᱤᱵᱟᱜᱽ ᱠᱚ ᱥᱮᱴᱮᱨ ᱫᱟᱨᱮ ᱭᱟᱜᱼᱟ ᱠᱚ ᱟᱨ ᱣᱟᱰᱠᱷᱚᱞ ᱠᱷᱚᱱ ᱡᱚᱡᱚᱢ ᱥᱮᱱ ᱞᱮᱠᱟᱛᱮ (NH-166A) ᱨᱮ ᱪᱟᱞᱟᱣ ᱦᱩᱭᱩᱜᱼᱟ ᱼ ᱞᱮᱝᱜᱟ ᱡᱟᱸᱜᱟ ᱜᱳᱣᱟ ᱞᱟᱹᱜᱤᱫ ᱥᱚᱲᱚᱠ ᱛᱮᱭᱟᱨᱚᱜᱼᱟ ᱾ [᱑] ᱱᱚᱣᱟ ᱢᱩᱢᱵᱟᱭ ᱠᱷᱚᱱ ᱑᱐᱘ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱢᱩᱨᱟᱫᱽ ᱠᱷᱚᱱ ᱕᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱟᱞᱤᱵᱟᱜᱽ ᱾ ᱢᱩᱢᱵᱟᱭ ᱠᱷᱚᱱ ᱰᱷᱚᱝᱜᱟ ᱥᱮᱵᱟ ᱤᱫᱤ ᱛᱮ ᱑ ᱴᱟᱲᱟᱝ ᱟᱨ ᱓᱐ ᱴᱤᱯᱤᱡ ᱛᱮ ᱟᱞᱤᱵᱟᱜᱽ ᱥᱮᱴᱮᱨᱟ ᱾ ᱥᱤᱧᱚᱛ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱠᱷᱚᱱ ᱟᱞᱤᱵᱟᱜᱽ ᱑᱐ᱼ᱑᱕ ᱴᱤᱯᱤᱡ ᱥᱮᱱᱚᱜ ᱨᱮᱱᱟᱜ ᱥᱟᱶᱛᱮ ᱤᱥᱯᱤᱰᱵᱚᱴ ᱥᱟᱶ ᱦᱚᱸ ᱦᱚᱲ ᱠᱚ ᱟᱞᱤᱵᱟᱜᱽ ᱠᱚ ᱥᱮᱴᱮᱨ ᱫᱟᱨᱮ ᱭᱟᱜᱼᱟ ᱾
ᱨᱮᱞᱣᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱯᱮᱱ ᱨᱮ ᱢᱮᱱᱟᱜᱼᱟ ᱾ ᱯᱮᱱ ᱛᱟᱞᱟ ᱠᱷᱚᱱ, ᱱᱚᱣᱟ ᱯᱟᱱᱣᱮᱞ ᱟᱨ ᱚᱱᱟ ᱛᱟᱭᱚᱢ ᱢᱩᱢᱵᱟᱭ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱰᱟᱦᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱤᱛᱚᱜ ᱯᱮᱱᱼᱯᱟᱱᱣᱮᱞ ᱴᱨᱮᱱ ᱦᱚᱸ ᱔ ᱱᱚᱵᱷᱮᱢᱵᱚᱨ ᱒᱐᱑᱘ ᱠᱷᱚᱱ ᱮᱦᱚᱵ ᱟᱠᱟᱱᱟ, ᱱᱤᱛᱚᱜ ᱟᱞᱜᱟ ᱛᱮ ᱟᱞᱤᱵᱟᱜᱽ ᱥᱮᱴᱮᱨᱚᱜ ᱟᱞᱜᱟ ᱜᱮᱭᱟ ᱾
ᱩᱰᱟᱹᱱ ᱰᱟᱦᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱢᱩᱢᱵᱟᱭ ᱨᱮ ᱢᱮᱱᱟᱜᱼᱟ ᱱᱚᱣᱟ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱟᱞᱤᱵᱟᱜᱽ ᱨᱮ ᱢᱤᱫᱴᱟᱝ ᱦᱚᱸ ᱩᱰᱟᱹᱱ ᱰᱟᱹᱦᱤ ᱵᱟᱱᱩᱜᱼᱟ ᱾
ᱦᱚᱲ ᱞᱮᱠᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,[᱒] ᱟᱞᱤᱵᱟᱜᱽ ᱨᱤᱱ ᱦᱚᱲ ᱮᱞ ᱑᱙,᱔᱙᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱟᱞᱤᱵᱟᱜᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱙% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱕᱔% ᱟᱨ ᱛᱤᱨᱞᱟᱹ ᱟᱜ ᱔᱖% ᱥᱮᱪᱮᱫ ᱢᱮᱱᱟᱜᱼᱟ ᱾ ᱑᱑% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱟᱞᱤᱵᱟᱜᱽ ᱱᱚᱜᱚᱨ ᱯᱚᱨᱤᱥᱚᱫᱽ ᱨᱤᱱ ᱦᱚᱲ ᱮᱞ ᱒᱐,᱗᱔᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱑᱐,᱖᱔᱖ ᱠᱚᱲᱟ ᱢᱮᱱᱟᱜ ᱠᱚᱣᱟ, ᱟᱫᱚ ᱑᱐,᱐᱙᱗ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱱᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱒᱐᱑᱑ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ ᱢᱮᱱᱟᱜᱼᱟ ᱾ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱜᱤᱫᱽᱨᱟᱹ ᱟᱜ ᱦᱚᱲ ᱮᱞ ᱑᱘᱓᱓ ᱜᱟᱱ ᱢᱮᱱᱟᱜ ᱠᱚᱣᱟ ᱱᱚᱣᱟ ᱟᱞᱤᱵᱟᱜᱽ ᱨᱤᱱ ᱜᱩᱴ ᱦᱚᱲ ᱮᱞ ᱘.᱘᱔% ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Road Maps of Raigad District
- ↑ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. Retrieved 2008-11-01.
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱟᱞᱤᱵᱟᱜᱽ ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn sat_Olck sat_Olck